google/wiki40b huggingface dataset:
NSB Bilruter Ålesundruta

NSB Bilruter Ålesundruta var en avdeling av NSBs Biltrafikk som drev person- og godsruter Ålesund-Åndalsnes, og personruter videre til Dombås. Bedriften hadde hovedkontor og verksted i Ålesund, dessuten garasjeanlegg på Åndalsnes.

Bakgrunn

NSB Bilruter Ålesundruta ble opprettet for å kjøre person- og godsruter mellom Ålesund og Åndalsnes i korrespondande med tog på Raumabanen. Ruta ble opprettet fra høsten 1948. Det var først på denne tid veien på strekningen hadde standard god nok for større kjøretøyer.
På denne ruta ble det mye godstrafikk. Det ble lagt opp til gjennomgående godstrafikk Oslo-Ålesund med omlasting på Åndalsnes.
I 1978 omfattet virksomheten 46 helårsansatte, 26 lastebiler, 20 tilhengere, 11 personbusser, 2 kombinertbusser og 2 andre kjøretøyer. 
På 1970- og 1980-tallet ble det arbeidet for større enheter innen rutebilbransjen i Møre og Romsdal. Det tok lang tid å finne løsninger i Ålesund-området. Fra 1. januar 1985 overtok det nyopprettede Ålesund Bilruter to selskaper som drev lokaltrafikk i Ålesund, og dessuten personrutene til NSB på strekningen Ålesund-Åndalsnes-Dombås, stort sett "togbusser". NSB Biltrafikk eide 50 prosent i Ålesund Bilruter fra oppstarten. NSB Biltrafikk fortsatte godstrafikken Åndalsnes-Ålesund i egen regi, men utgangspunkt i en avdeling på Åndalsnes.
Brobyggerprisen (NKA)

Annen pris med samme navn

Det eksisterer også en annen Brobyggerpris i Norge. Den deles ut av 14. augustkomiteen, som ble dannet i 2003 for å feire Pakistans nasjonaldag i Norge. Denne komiteen ga i 2017 sin brobyggerpris til Ole Chr. Kvarme.
Sofie og Katrine

Sofie og Kathrine-bøkene er skrevet av Grete Haagenrud, og følger jentene gjennom krigen i Norge. Fortellingene skildrer krigens hverdag, og at selv ikke en stor krig kan sette en stopper for alle lekene og drømmene de hadde. Sofie, Kathrine og familien blir tvangsflyttet fra hjemmet sitt i Vardø, og ender etterhvert opp i Lillesand. Her lever de det første fredsåret før de får lov å flytte tilbake igjen til Vardø, som ikke er den samme som før.
Trickle Trickle

«Trickle Trickle» er en amerikansk sang med melodi og tekst av Clarence Bassett. Den ble først utgitt av doo-wop-gruppen The Videos i 1958, og senere på singlen Atlantic 3772 av Manhattan Transfer i 1979. Produsent var Jay Graydon.
Sangen nådde en 73.-plass på den amerikanske Billboard Hot 100-singlelisten i 1980.
Den kom på den newzealandske singlelisten 15. mars 1981, lå der i fem uker og på en 32.-plass i én uke.

Norsk versjon

Eldar Vågan har skrevet en norsk tekst. På norsk bærer den tittelen «Vond rygg, såre knoker». Sangen ble utgitt av Vazelina Bilopphøggers på albumet Gå for gull! (Slagerfabrikken/Opal SLP 99008 (LP), Slagerfabrikken/Opal SCD 99008 (CD)) i 1987.
ISO 3166-2:BW

ISO 3166-2:BW er Botswanas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Botswana er det definert koder for ni distrikter.
Hver kode består av to deler, atskilt av en bindestrek. Første del er BW, ISO 3166-1 alfa-2-koden for Botswana. Andre del er to bokstaver.
Frederiksberg metrostasjon

Historie

Stasjonen var opprinnelig mellomstasjon på banen København-Roskilde (før bruken av den nåværende Københavns Hovedbanegård). Den gamle stasjonsbygningen, som nå blir tatt ut av drift og rommer en café, er oppført 1864 etter tegninger av arkitekten V.C.H. Wolf, som også sto for pakkhuset og stasjonsforstanderboligen i forlengelse av bygningen. Hele bygningskomplekset ble fredet i 1992.
Fra 1934 var Frederiksberg Station endestasjon for S-togenes linje F, men ble tatt ut av drift den 20. juni 1998. Heretter ble anlegget oppgradert til metrodrift.
Den nye metrostasjonen er, i likhet med de øvrige stasjoner på Metroen, tegnet av KHR arkitekter.
Mo kirkeruin

Mo kirkeruin er ruinen etter en steinkirke på vestsiden av Slidrefjorden i Vestre Slidre kommune i Oppland. Ruinen ligger syd for Einangsundet og er levningene etter den antatt minste frittstående middelalderkirke av stein i Norge. Kirken ble bygget ca. 1215 , og var antakeligvis ute av bruk etter reformasjonen. Kirken omtales i 1750 av sokneprest Herman Ruge som i ruiner.
Grunnplanet av kirken består av et rektangulært skip som måler 6 x 5,8 meter innvendig, mens koret, som er smalere og rett avkuttet måler 3,5 x 3 meter innvendig. Utvendig måler kirken totalt 12 meter i lengde, og murlivet er ca. 1 meter tykt. 
Ruinene ble utgravd og restaurert i perioden 1972–1977 som et samarbeidsprosjekt mellom Riksantikvaren og Vestre Slidre ungdomsskole. Lærer Jahn Børe Jahnsen var primus motor for arbeidet, og lokalhistoriegruppa ved skolen vant en nasjonal konkurranse i 1975 basert på restaureringen.
Wimbledon-turneringen 1985

Wimbledon-turneringen 1985
Zala Kralj & Gašper Šantl

Bakgrunn

Duoen ble dannet i 2018 etter at Kralj startet med å synge noen av sangene til Šantl. I starten var Kralj kun kreditert som featured artist. Duoen ga ut singlene «Valovi», «Baloni» og «S toboi» i 2018, før de utga debut-EP-en Štiri i februar 2019. Samme måned vant de sangkonkurransen EMA med sangen «Sebi» (norsk: seg selv). 
Konkurransen arrangeres og sendes av den slovenske allmennkringkasteren RTVSLO, og er Slovenias uttak til Eurovision Song Contest. Duoen representerte dermed Slovenia i Eurovision Song Contest 2019 i Tel Aviv i Israel. Der endte de som nummer 15 av 26 i finalen.
Ekhinades

Ekhinades (gresk: Ἐχινάδες νῆσοι) er en øygruppe som tilhører til De joniske øyer og ligger utenfor kysten av Akarnania i Hellas.
Flere av øyene har blitt en del av fastlandet på grunn av avleiret slam fra elva Akheloos. Den antikke geografen Herodot skrev at halvparten av øyene allerede hadde blitt en del av fastlandet på hans tid, og Thukydid forventet at det samme ville skje med resten etter hvert, siden de lå så nær hverandre. Dette skjedde derimot aldri på grunn av at sjøen ble dypere nær disse øyene.
Ekhinades ble nevnt av Homer, som i Iliaden forteller at Meges, sønn av Fyleus ledet 40 skip til Troja fra Dulikhiom og de hellige øyene Echinae, som lå overfor Elis. (Hom. Il. ii. 625.). I Odysseen ble Dulikhiom (som kan være en av øyene i Ekhinades) nevnt sammen med Same (Kefalonia), Zakynthos og Ithaka. I nyere tid meiner derimot forskere at øyen Tafos er den samme som Meganissi øst for Lefkas, som er ganske langt nordvest for Ekhinades.
Administrativt er Ekhinades en del av prefekturet Kefalonia og Ithaka. Mange av øyene her er privateide.
Nesotrinchus

Utseende

Middelsstore (gjerne 10 - 12 millimeter), avlange, blanke, mørke praktbiller. Hode og pronotum har metallisk glans, dekkvingene ikke. Pronotum er litt knudrete trapesformet. Dekkvingene er trukket ut til en "stjert" bakerst, ytterkanten sagtakket i den bakre delen. Dekkvingene har fine punktrader.

Levevis

Som hos de fleste andre praktbiller utvikler larvene seg i død ved.

Utbredelse

Slekten lever i Oseania (Fiji, Tonga, Niue, Wallis).
Bånkall gård

Bånkall gård er en historisk gård og ligger i Bydel Grorud mellom Romsås og Vestli. De tidligste kjente kilder på bosetning på Bånkall er Biskop Eysteins jordebok fra 1396.

Bånkall gård var skysstasjon på Trondheimsveien i perioden 1836 til 1846. Gården hadde da åtte hester og fire reservehester. Tidlige skrifter viser at gården var et møtested for handel mellom varetransport langs veien og oppkjøpere som reiste ut til Bånkall fra byen. Fra 1846 var gården hvilestue fram til Trondheimsveien endret trasé rundt 1860.

Etymologi

Bånnkall omtales i Biskop Eysteins jordebok som Barna Karls Rudi, eller Barnakarlsrud, i betydningen rydningen til mann med mange barn. Siden har navnet endret form til dagens Bånkall. Navneendingen rud viser til at dette var en nyrydningsgård, altså gården ryddet av en mann med mange barn.
Guti

Karriere

Guti kom til Real Madrid i 1994. I 1995 ble han tatt inn på G18 landslaget til Spania. Samme år debuterte han for Real Madrids A-lag 21. desember mot Sevilla, en kamp som Real Madrid vant 4-1. Den sesongen spilte han 9 kamper og scoret ett mål.
I 1997 var Guti med å vinne La liga og den spanske cupen. Han spilte 17 kamper og scoret ett mål. Han ble kalt opp i U21 troppen til Spania i EM 1998. Han var også med og vinne Mesterligaen med Real Madrid.
Kølabonn

Stedsnavn

Flere stedsnavn har tilknytning til slike steder, f.eks. «Persbonn», «Ståvibonn» og «Grønnebonn» i Bærum kommune. Serveringsstedet «Mikkelsbonn» har fått navn etter Mikkels kølabonn, som ligger like i nærheten. «Den grønne bånn» i Bærumsmarka ligger i sti- og løypekrysset nord for Østernvann. Kulturminnet er skiltet av Bærumsmarkas venner.

Fornminner

Alle kølabonner er kulturminner som gir dagens mennesker kunnskap om virksomheter i eldre tid. Kølabonner fra før 1537 er automatisk fredede fornminner.
Bjerketun behandlingshjem og skole

Bjerketun behandlingshjem og skole er en institusjon underlagt Sykehuset Asker og Bærum HF. Institusjonen ligger ved Tanum i Bærum, og har hatt ulike navn opp gjennom tiden. Den ble etablert som spesialskole i 1900. Folketellingen i 1910 viser at elevene var 51 jenter i alderen 10-17 år. Alle ansatte var kvinner, bortsett fra én, en «tjenestegut» som var 30 år og ugift ved tellingen.
Fra 1953 ble institusjonen underlagt Helse- og Sosialdepartementet. Gori Gunvald ble som første psykolog ved slike institusjoner ansatt i 1953, og hun rettet krasse angrep mot institusjonskulturen der. Hun dokumenterte forholdene i boka Bjerketun som kom ut på Pax forlag i 1967. Boka «er en nærgående dokumentasjon både av et brutalt institusjonsmiljø og av statens unnfallenhet med hensyn til å respondere på vedvarende klager om overgrep og vanskjøtsel». Også mediene skrev om saken, blant andre journalistene Gerd Benneche og Arne Skouen i Dagbladet, som mente spesialskolene var «ødeleggende for barna som gikk der». Skouen tok også opp kritikken i TV-programmet Åpen Post. Programmet ble imidlertid av den ene parten, Regjeringsadvokaten, omtalt som ensidig, ubalansert og direkte urettferdig overfor dem kritikken rammet. Sosialminister fra 1955 Gudmund Harlem ble overflyttet til forsvarsdepartementet den 18. februar 1961, og Bjerketun skolehjem ble nedlagt i 1963. Men institusjonen har altså gjenoppstått, og ble overtatt fra Staten av Akershus fylkeskommune i 1977.
Konvektiv instabilitet

Konvektiv instabilitet eller stabiliteten til en luftmasse viser til evnen luften har til å hindre vertikal bevegelse. En stabil atmosfære gjør vertikale luftbevegelser vanskelig, og små vertikale forstyrrelser blir dempet og går bort. I en ustabil atmosfære vil vertikale luftbevegelser (som i orografisk heving der luftmasser blir flyttet oppover av vind som stiger opp en fjellside) ofte bli forsterket og en får turbulente luftstrømmer og konvektiv aktivitet. Ustabilitet kan føre til omfattende turbulens, omfattende vertikale skyer, og kraftige værfenomen som tordenvær.
Adiabatisk avkjøling og oppvarming er fenomen knyttet til stigende eller fallende luft. Stigende luft utvider seg og blir avkjølt på grunn av trykkfallet med høyden. Det motsatte skjer med fallende luft, når lufttrykket øker og temperaturen i den fallende lufta stiger fordi den vert komprimert. Adiabatisk oppvarming og adiabatisk avkjøling er uttrykk som blir anvendt for å beskrive denne temperaturendringen.
Den adiatbatiske temperaturendringen er temperaturendringen en fallende eller stigende luftmasse endrer seg med, og instabilitet oppstår når lufttemperaturen til den stigende eller fallende luftmassen er forskjellig fra den omliggende luften i atmosfæren som ligger i ro.
Om en luftmasse som blir flyttet oppover endrer temperatur med høyden senere enn den omliggende luften gjør, vil denne luftmassen være varmere sammenlignet med den omliggende luften. Siden varm luft er lettere enn kald luft, vil en slik luftmasse holde frem å stige oppover.
På samme måte vil en luftmasse som flytter seg oppover med en temperaturendring med høyden som er lavere enn temperaturendringen i den omliggende luften, gjøre luftmassen kaldere sammenlignet med den omliggende luften. Siden kald luft er tyngre, så vil hevingen av denne luftmassen bli motarbeidet.
Fuktig luft blir avkjølt senere enn tørr luft (når en utfører samme vertikale bevegelse). Derfor er fuktig luft generelt mindre stabil enn tørr luft. Temperaturendringen for tørr (umettet) luft er om lag 9,8 ºC per 1000 meter, og for fuktig luft fra 3,1 til 9,2 ºC per 1000 meter.
Kombinasjonen av fukt og temperatur avgjør stabiliteten til luften og hvordan været blir. Kjølig, tørr luft er særs stabil og motsetter seg vertikale bevegelser. Dette fører til fint og generelt klart vær. Den største instabiliteten oppstår når luften er varm og fuktig, som en har i tropiske områder om sommeren. Som regel oppstår det tordenvær daglig i områder med så ustabil luft.
I gjennomsnitt er temperaturendringen til atmosfæren (i troposfæren) med høyden om lag 6,6 ºC per 1000 meter.
Gjøvik Glassverk

Gjøvik Glassverk er en håndverksbedrift i Gjøvik by med historie tilbake til 1807. Bedriften har lokaler i Brennerigata 1-3, ved bredden av Hunnselva i Gjøvik sentrum. Ola Moe overtok som eier i 2014.
Gjøvigs Glasværk ble etablert i 1807 av Caspar Kauffeldt på gården Hunn i daværende Vardal kommune. Verket ble senere flyttet til det som i dag er Gjøvik sentrum. Rundt verket utviklet det seg et lite lokalsamfunn som la grunnlaget for byen på begynnelsen av 1800-tallet. Sammen med to andre verk, laget Gjøvigs Glasværk i en hundreårsperiode det som senere har fått navnet gammelt norsk glass. Produksjonen ved verket omfattet først taffelglass, hvitt glass samt butelje- og og apoteketglass. Verket hadde også eget glassliperi. Gjøvikglasset representerte empirestilen. Blant et svært bredt produktspekter, er potpurrikrukker blant det flotteste som er laget på Gjøvigs Glasværk. Med sin stramme form og enkle profil kan de stå som eksponent for empirens smaksideal i Norge. 
Fra 1825 ble det ved Gjøvik Glassverk også produsert farget glass. Fargen gjøvikblå er knyttet til produktene fra Gjøvik. Blåfargen er også representert i Gjøviks byvåpen (hvit svane på blå bunn).
Sykkylven

Historie

Da de norske kommunene ble opprettet i 1837 var Sykkylven en del av Ørskoug prestegjeld, tinglag og kommune. Prestegjeldet var delt i to sogn med Sykkylven og Aure kirke på sørsiden av fjorden. Da Sykkylven ble egen kommune i 1883, ble Ramstaddalen, Søvikdalen og Furstranda en del av Ørskog kommune. Disse bygdene på sørsida av fjorden ble overført til Sykkylven i 1955.

Næringsliv

Hovednæringen i Sykkylven er industri, med hovedvekt på møbelindustri som eksporter til verdensmarkedet. Blant kjente fabrikker er Ekornes, LK Hjelle og Brunstad. Andre bedrifter Formfin, L.K.Hjelle,  Rajo Møbler, Velledalen Møbler og Cylindra og madrassprodusenten Stjernemadrassen.
Andre industribedrifter er transformatorprodusenten Møre Trafo. Industrien i Sykkylven fremstiller også vifter og rister til skip og oljeinstallasjoner, emballasjeprodukter, stålkomponenter, bygningsprofiler og baderomsinnredninger. I kommunen er også en videregående skole med allmennlinje og yrkesutdanning.
Den 14. juni 2009 klarte Sykkylven å sette rekorden for verdens lengste sofa, som var 890,25 meter lang, og ble satt opp av møbelindustrien i bygda. Den ble satt opp på Sykkylvsbrua, og senere ble sofaen delt i mindre biter og solgt. Sykkylven tok også den samme rekorden i 2008, da rekorden var på 61,5 meter, men denne ble senere slått av en polsk møbelprodusent hvor sofaen var ca. 80 meter lang.
Fjellsetra er et alpineanlegg med Sunnmørsalpane Skiarena. Sykkylven omfatter deler av Sunnmørsalpene. Det er møbelmuseum og informasjon om arkeologiske funn i sentrumsområdet. Kommunen huser også naturhistorisk museum og kunstgalleri.
Fergesambandet Sykkylven (Aursneset) - Magerholm er også et av Norges mest trafikkerte ferjesamband.
Sykkylven var også hjemmehavn for Brand-Båtane.

Kommunevåpen

Våpenet er laget av Norbert Hovet og Kårstein Blindheim og godkjent 
ved Kgl. resolusjon i 1983. Våpenet kan ikke benyttes av andre uten tillatelse fra formannskapet.
Motto: «Mellom fjell og fjord».
Symbolikk: Snittet skaper et kileformet felt som minner om fjorden som kommunen har navnet etter. Det symboliserer også en fjelltopp som har en kjent silhuett i kommunen, fjellet Straumshornet.
Bergringvinge

Utseende

En middelsstor (vingespenn 34 – 44 mm) sommerfugl, jamtover mindre enn klipperingvingen, men de to artene overlapper i størrelse. Oversidens grunnfarge er brun. Hunnen har et bakover avsmalnende, okergult felt når forvingens spiss, dette mangler hos hannen. I spissen av forvingen sitter det en stor, gulkantet øyeflekk. Det er ofte et par små øyeflekker ved siden av denne. Mellom vingeroten og den store øyeflekken er det flere, smale, ofte utydelige, mørkebrune tverrstriper, dette skiller den fra klipperingvingen. Bakvingen har 3-5 gulkantede øyeflekker langs kanten. Forvingens underside er brungul med grålig kant, bakvingens underside gråbrun.

Levevis

Bergringvingen flyr ved klipper og bergnabber, helst i skog, i mai – juni. Flygetiden overlapper med klipperingvingens, men når man ser de to artene sammen vil bergringvingene vanligvis være gamle og slitte, klipperingvingene nyklekte og friske i fargene.

Utbredelse

Bergringvingen finnes i Nord-Europa og i fjellområder lengre sør: Alpene, Pyreneene og fjellområdene på Balkan. Østover finnes den til Amur. I Norge er den relativt vanlig, men lokal, nord til Møre og Romsdal, men det foreligger enkeltfunn nord til Alta i Finnmark.
Belasco Theatre

Historie

Belasco Theatre ble bygget av Meyer R. Bimberg til impresarioen David Belasco. Bimberg hadde tjent seg rik ved å selge jakkemerker med politiske motiv. Teateret ble designet av arkitekten George Keister og kostet rundt 750 000 dollar å bygge. Interiøret bestod av Tiffany-belysning og takpaneler, forseggjort treverk og vidstrakte veggmalerier av den amerikanske kunstneren Everett Shinn. Belasco benyttet en tiroms dupleks takleilighet som bolig og kontor.
Belasco hadde allerede et teater oppkalt etter seg (det nåværende New Victory Theater), så det nye teateret fikk navnet Stuyvesant Theatre. Det åpnet 16. oktober 1907 med musikalen A Grand Army Man, produsert av Belasco og med blant andre David Warfield og Antoinette Perry i hovedrollene. Da det opprinnelige Belasco Theatre endret navn til Republic Theatre i 1910, ble Stuyvesant Theatre oppkalt etter Belasco i stedet.
Etter Belascos død i 1931, ble teateret først utleid til skuespillerinnen Katharine Cornell og deretter til dramatikeren Elmer Rice. Teaterkollektivet Group Theatre satte også opp flere teaterstykker på Belasco Theatre på 1930-tallet. Senere fikk skuespilleren Marlon Brando sitt gjennombrudd i en oppsetning av Maxwell Andersons Truckline Cafe, som hadde premiere 27. februar 1946. Han spilte en liten, men sentral rolle som Sage MacRae. Teaterstykket ble en flopp, men Brandos prestasjoner ble hyllet i pressen.
The Shubert Organization kjøpte Belasco Theatre i 1948. Det ble utleid til NBC, som brukte det som radioteater fra 1949 til 1953, før det igjen ble et vanlig teater. Fra 2009 til 2010 ble Belasco Theatre pusset opp for 14,5 millioner dollar, der målet var å renovere og restaurere det til den tilstanden det var i da Belasco var i live.
Lathusia

Utseende

Middelsstore, avlange, blanke, brunrøde eller svarte trebukker. Antennene er tynne, lengre enn kroppen. Pronotum er avrundet sekskantet. Dekkvingene er jevnbrede, litt sprikende i spissen. Beina er nokså lange, på alle beinpar er lårene ganske tynne, brått utvidet i den ytre delen slik at lårene blir utpreget klubbeformede.

Utbredelse

Artene er utbredt i Brasil, Bolivia, Paraguay og Argentina.
Kritikk

Kritikk betyr vurdering, bedømmelse, og anmeldelse, da av kunst, litteratur, film og lignende, men i akademia er det vitenskapelig kildegransking.
Kritikk kan bety anmeldelse eller undersøkende omtale for eksempel av et kunstnerisk verk og gjengitt i en avis. Innen presse, kultur og politikk utgjør kritikere en egen yrkesgruppe som er organisert i Norsk kritikerlag. Ofte gis tilsvar til kritikk slik at det utløses diskusjon. Slik meningsutveksling kalles retorikk. Å utøve kritikk er å utøve adekvate og riktige bedømmelser og vurderinger. Det står i motsetning til kun å akseptere eller bare forkaste noe. Kritikk er ofte en vurdering eller bedømmelse en kunstnerisk eller vitenskapelig prestasjon. Ideelt sett skal kritikk være åpent granskende, men ordet brukes i dagligtale særlig om bebreidelser og en negativ bedømmelse, for eksempel rettet mot en person, en sak eller et forhold.

Etymologi

Ordet er kommet til norsk fra fransk critique og latinske criticus (dies), «kritisk (dag), krise», avledet fra greske kritikós, «egent til bedømmelse, beslutte». Kritikós er igjen avledet fra krínein, «utskille, beslutte», det vil si «å (be)dømme» eller «å kunne skjelne» (mellom sant og falsk, mellom det gyldige og det ugyldige) i etisk-politiske og juridiske sammenheng, men også rent allment. De greske ordene har også gitt ord som kriterium og krise.

Anmeldelser

Kritikk i form av en anmeldelse av for eksempel en bok eller film er mer bedømmende, analyserende og vurderende enn en enkel omtale. En slik kritikk kan være formulert som en avisartikkel, en TV-reportasje, et «terningkast», men, ved andre forhold, også i form av en kommisjon og en uttalelse. Terningkast eller tallvurderinger brukes for det meste om produkter eller kulturbegivenheter og er en oppsummering av vurderingen som formidler konklusjon og dommen på en umiddelbar måte. Enkelte hevder imidlertid at kritikk av særlig kunstneriske prestasjoner ikke kan sammenfattes på en tilfredsstillende måte i et enkelt tall eller terningkast. Vitenskapelige kritikker publiseres gjerne i vitenskapelige tidsskrifter som lengre artikler.

Ris og ros

Når kritikken retter seg mot en person, kan den ha mange ulike former og motiver. Ris og ros brukes ofte for å hedre eller mobbe personer, og da er graden av saklighet et kriterium for å vurdere om kritikken er berettiget eller ikke. Slik kritikk fremkommer ofte i diskusjoner mellom likeverdige personer eller i eksempelvis arbeidslivet der den ene parten dominerer. Krass kritikk kan være straffbart dersom den inneholder diskriminering av rase, kjønn eller andre personlige egenskaper. Ulike former for kommunikasjon er et fagfelt innenfor psykologien.
I.W. Tegner

Biografi

Foreldrene var båtbygger og kaptein i Københavns Brandvæsen Friederich Christian Tegner og Inger Marie f. Petersen. Etter at han i 1830 var kommet i lære i København, begynte han i 1831 å søke seg til Kunstakademiet. Her ble han i 1846 elev på Modelskolen. I mellomtiden hadde han lært litografifaget i kaptein Henckels stentrykkeri og tok i 1838 arbeid som litograf hos Em. Bærentzen's lithographiske Institut. Da han i 1850 etablerte eget firma i København sammen med Johan Adolph Kittendorff hadde han på forhånd gjort studiereiser til Berlin og Dresden med støtte fra Christian VIII. Senere besøkte han Paris i 1860. 
Tegner var en dyktig og samvittighetsfull portrettlitograf og laget over tusen por­trett. Noen av dem er laget etter kjente kunstverk, slik som Bertel Thorvaldsens portrett etter Horace Vernet, Tordenskjolds etter Balthasar Denner, Adam Oehlenschlägers etter J.V. Gertner og Peder Griffenfelds etter Abraham Wuchters. Senere litograferte Tegner også etter fotografier.
Ved firmaets 25-årsjubileum i 1875 ble Tegner udnevnt til Ridder af Dannebrog, i 1877 blev han Ridder af Vasaordenen.